Ягор Аляксеевіч працуе ў гімназіі ўжо 6 гадоў. І калі спачатку ў маладога педагога ўзнікалі думкі наконт таго, каб пасля адпрацоўкі вярнуцца дадому, у Вілейскі раён, то сёння светапогляд педагога Мандрыка змяніўся. Так, прафесія настаўніка пераплецена з мноствам дадатковых, часам зусім не прафесійных абавязкаў. Але калі работа прыносіць задавальненне, калектыў падтрымлівае, вучні і бацькі любяць і паважаюць, а кіраўнік гімназіі заўсёды знаходзіцца ў пошуку павышэння прэстыжу ўстановы, сумнявацца ў правільнасці выбару прафесіі няма падстаў.